**Nr. 19622 din 21.06.2023**

**REFERAT DE APROBARE**

**la proiectul de hotărâre privind desființarea stației taxi situată în str. Lt. Dumitru Lazea din Municipiul Câmpulung**

În ultimii ani, municipiul Câmpulung s-a dezvoltat dar, planificarea urbană nu a fost și nu este la nivelul de dezvoltare intensivă. Infrastructura rutieră nu este adaptată, iar parcările publice sunt subdimensionate. Un astfel de exemplu este zona străzilor Bd. IC Brătianu, str. Lt. D. Lazea, str. Gen. C. Simonescu, zonă intens populată, cu un număr foarte mare de solicitări privind locurile de parcare.

Zona de locuințe colective, cu regim mare de înălțime și parter comercial, situate pe străzile: Bd. IC Brătianu, str. Lt. D. Lazea, str. Gen. C. Simonescu este intens populată și există un număr mare de solicitări de locuri de parcare rezidențială (169 de solicitări).

Existența în imediata vecinătate a acestei zone a unei stații taxi prevăzută pentru 15 locuri de așteptare care pot fi utilizate pentru atribuire de parcare rezidențială.

Având obligația ca, în conformitate cu prevederile HG 525/1996 pentru aprobarea Regulamentului General de Urbanism, Anexa 5: -*Pentru construcţii de locuinţe, în funcţie de indicele de motorizare a localităţii, vor fi prevăzute locuri de parcare după cum urmează:- câte un loc de parcare la 2 - 10 apartamente în locuinţe colective cu acces şi lot în comun.*

 *- Pentru construcţiile comerciale vor fi prevăzute locuri de parcare pentru clienţi, după cum urmează: - un loc de parcare la 200 mp suprafaţă desfăşurată a construcţiei pentru unităţi de până la 400 mp.*

Neasigurarea locurilor de parcare conduce la parcări ilegale, oprirea și staționarea în dreptul staților de transport în comun, pe trecerea de pietoni, în intersecții, nerespectarea distanței minime față de intersecție, nerespectarea indicatoarelor de circulație pe străzile înguste.

Haosul și ambuteiajele, în trafic, conduc deseori inclusiv la accidente mortale iar în cazul unor evenimente majore precum cutremure, explozii sau terorism, accesul mașinilor de intervenție, ambulanțe și pompieri este imposibil de realizat către obiectivele afectate și/sau spitale și alte instituții de siguranță națională.

 Urmând exemplul deja implementat în marile orașe se impune organizarea locurilor de parcare publice din municipiul Câmpulung.

Astfel, în scopul satisfacerii nevoilor sociale, de mobilitate, patrimoniale ale cetățenilor, satisfacerea interesului public înaintea celui individual sau de grup, în vederea evitării ambuteiajelor în zona străzilor Bd. IC Brătianu, str. Lt. D. Lazea, str. Gen. C. Simonescu, zonă intens populată, supun Consiliului Local al Municipiului Câmpulung, spre aprobare, desființarea stației taxi situată în str. Lt. Dumitru Lazea.

**Primar,**

**Elena – Valerica LASCONI**